PATVIRTINTA

Viešosios įstaigos Transporto

kompetencijų agentūros direktoriaus

2022 m. sausio d. įsakymu Nr.

**VIEŠOSIOS ĮSTAIGOS TRANSPORTO KOMPETENCIJŲ AGENTŪROS**

**CIVILINĖS AVIACIJOS DEPARTAMENTO**

**PERSONALO LICENCIJAVIMO SKYRIAUS**

**VYRIAUSIOJO SPECIALISTO PAREIGINIAI NUOSTATAI NR. 77**

|  |  |
| --- | --- |
| Darbuotojo vardas, pavardė | 1 lapas iš 3 |
|  |  |

**I SKYRIUS**

**BENDROSIOS NUOSTATOS**

1. Viešosios įstaigos Transporto kompetencijų agentūros (toliau – Įstaiga) Civilinės aviacijos departamento (toliau – CAD) Personalo licencijavimo skyriaus (toliau – Skyrius) vyriausiąjį specialistą (toliau – Vyriausiasis specialistas) skiria į pareigas, sudaro ir nutraukia su juo darbo sutartį Lietuvos Respublikos darbo kodekso nustatyta tvarka Įstaigos direktorius.

2. Vyriausiasis specialistas yra tiesiogiai pavaldus ir atskaitingas Skyriaus vadovui.

3. Vyriausiasis specialistas savo darbe vadovaujasi Lietuvos Respublikos įstatymais, Lietuvos Respublikos tarptautinėmis sutartimis, Europos Sąjungos teisės aktais, Tarptautinės civilinės aviacijos organizacijos (ICAO), Europos saugios oro navigacijos organizacijos (Eurokontrolė) ir kitų tarptautinių organizacijų, prie kurių Lietuvos Respublika yra prisijungusi, teisės aktais, standartais, rekomendacijomis, Lietuvos Respublikos Vyriausybės nutarimais, Lietuvos Respublikos susisiekimo ministro įsakymais, Įstaigos įstatais, Įstaigos direktoriaus įsakymais, Įstaigos darbo tvarkos taisyklėmis, kitais teisės aktais, Skyriaus nuostatais bei šiais pareiginiais nuostatais.

4. Vyriausiasis specialistas turi atitikti šiuos reikalavimus:

4.1. turėti aukštąjį universitetinį arba jam prilygintą išsilavinimą;

4.2. turėti ne mažesnę kaip 2 metų darbo aviacijos srityje patirtį;

4.3. išmanyti ir gebėti taikyti praktiniame darbe:

4.3.1. Lietuvos Respublikos aviacijos įstatymą, Europos Sąjungos reglamentus ir kitus teisės aktus, reglamentuojančius civilinės aviacijos veiklą, civilinės aviacijos specialistų licencijavimą;

4.3.2. dokumentų tvarkymo ir apskaitos, teisės aktų projektų rengimo taisykles;

4.3.3. atitikties stebėsenos veiklos principus, procedūras ir metodus;

4.3.4 informacijos saugumo užtikrinimo principus ir reikalavimus, asmens duomenų apsaugos reikalavimus;

4.4. mokėti anglų kalbą ne žemesniu kaip pažengusio vartotojo lygmens B2 lygiu arba ICAO 4 lygiu;

4.5. mokėti dirbti MS Office programiniu paketu;.

4.6. gebėti valdyti, kaupti, sisteminti, apibendrinti informaciją ir rengti išvadas, sklandžiai dėstyti mintis raštu ir žodžiu;

4.7. gebėti dirbti komandoje, būti diplomatišku, diskretišku ir lanksčiu;

4.8. turi būti nesusijęs jokiais sutartiniais arba kitokiais įsipareigojimais, įskaitant piniginius finansinius, su tikrinamais subjektais.

**II SKYRIUS**

**DARBUOTOJO FUNKCIJOS IR PAREIGOS**

5. Vyriausias specialistas vykdo šias funkcijas:

5.1. tikrina ir įvertina, ar pareiškėjų pateikti dokumentai gauti/ pratęsti/ atnaujinti skrydžio įgulos narių licencijas (kvalifikacijas) atitinka reglamentuojančių teisės aktų reikalavimus ir priima sprendimą dėl licencijos išdavimo, kvalifikacijos suteikimo, pratęsimo ir atnaujinimo, užtikrindamas Skyriui pavestų funkcijų vykdymą (Reglamento (ES) Nr. 1178/2011 ARA.GEN.315, ARA.FCL.200, ARA.FCL.215, ARA.FCL.220, Aviacijos įstatymo 6, 7 ir 8 str.);

5.2. užtikrindamas Skyriui pavestų funkcijų vykdymą, išduoda skrydžio įgulos narių licencijas, suteikia papildomas kvalifikacijas, pratęsia jų galiojimą ar atnaujina, pasirašo išduodamose licencijose ir jas įformina;

5.3. įvertina pateiktus dokumentus ir pripažįsta galiojančiomis Lietuvos Respublikoje užsienio valstybėse išduotas skrydžio įgulos narių licencijas, pasirašo užsienio valstybių išduotų licencijų pripažinimo pažymėjimus ir juos įformina (Reglamento (ES) Nr. 1178/2011 ARA.GEN.315, ARA.FCL.200);

5.4. registruoja Lietuvos Respublikoje išduotas skrydžio įgulos narių licencijas ir užsienio valstybių išduotų skrydžio įgulos narių licencijų pripažinimo pažymėjimus tam skirtame registre;

5.5. tvarko ir saugo Įstaigai pateiktus su skrydžių įgulos narių licencijavimu ir užsienio valstybėse išduotų licencijų pripažinimu susijusius dokumentus, tvarko skrydžio įgulos narių licencijų kompiuterinę apskaitą (Reglamento (ES) Nr. 1178/2011 ARA.GEN.220; ARA.FCL.120);

5.6. pagal kompetenciją bendradarbiauja su kitų šalių už skrydžių įgulos narių licencijavimo sritį atsakingais darbuotojais, keičiasi būtina informacija, pildo išduotų Skrydžio įgulų nario licencijų patvirtinimo formas ir pagal pateiktus pareiškėjų paklausimus siunčia jas pareiškėjams;

5.7. pagal kompetenciją ir suteiktus įgaliojimus bendradarbiauja su Europos Sąjungos institucijų, užsienio valstybių nacionalinių civilinės aviacijos priežiūros institucijų bei tarptautinių organizacijų, valstybės institucijų ir įstaigų atstovais;

5.8. pagal savo kompetenciją užtikrina, kad būtų vykdomos Lietuvos Respublikos tarptautinės sutartys;

5.9. pagal kompetenciją, vykdydamas ARA.GEN.315; ARA.FCL.200 nuostatas, prižiūri, kaip juridiniai ir fiziniai asmenys laikosi Lietuvos Respublikoje galiojančių įstatymų ir kitų teisės aktų, reguliuojančių civilinės aviacijos veiklą;

5.10. pagal kompetenciją nagrinėja skundus, pareiškimus, prašymus, siūlymus ir kitokio pobūdžio raštus ir rengia atsakymus į juos tam, kad būtų užtikrintas administracinės procedūros įgyvendinimas ir asmenų teisė gauti informaciją iš valstybės įstaigų;

5.11. pagal kompetenciją rengia atsakymus į tarptautinių institucijų ir organizacijų, valstybės ir savivaldybių institucijų ar įstaigų, taip pat asmenų paklausimus ir juos konsultuoja;

5.12. pagal kompetenciją bei suteiktus įgaliojimus atstovauja Įstaigai Europos Sąjungos institucijų ir tarptautinių organizacijų (ICAO, Eurokontrolės, ECAC, EASA) darbo organų susitikimuose, valstybės ar savivaldybės institucijose ar įstaigose, dalyvauja darbo grupių, komitetų, komisijų veikloje, seminaruose, konferencijose ir kituose renginiuose civilinės aviacijos klausimais;

5.13. pagal kompetenciją dalyvauja rengiant teisės aktų projektus, teikia siūlymus ir pastabas dėl teisės aktų rengimo ar keitimo, nagrinėja Europos Sąjungos institucijų ir tarptautinių organizacijų rengiamų teisės aktų projektus, rengia jiems pastabas bei pasiūlymus ir teikia jas Skyriaus vadovui;

5.14. pagal kompetenciją dalyvauja auditų grupių darbe, bandymuose, patikrinimuose, kiek tai susiję su Skyriaus veikla;

5.15. teikia siūlymus Skyriaus vadovui, susijusius su atliekama skrydžio įgulos narių licencijavimo veikla;

5.17. pagal suteiktus įgaliojimus dalyvauja Įstaigos vidaus komisijų darbe;

5.18. laikinai nesant kitų Skyriaus darbuotojų (dėl atostogų, ligos, komandiruotės ar panašių priežasčių), Skyriaus vadovo pavedimu arba Įstaigos direktoriaus įsakymu, juos pavaduoja ir vykdo jų funkcijas;

5.19. pagal kompetenciją vykdo kitus Skyriaus vadovo nenuolatinio pobūdžio pavedimus tam, kad būtų pasiekti Įstaigos strateginiai tikslai ar įgyvendinti Skyriui keliami uždaviniai.

**III SKYRIUS**

**DARBUOTOJO TEISĖS**

6. Vykdydamas jam priskirtas funkcijas, Vyriausiasis specialistas turi teisę:

6.1. tikrinti asmens duomenis;

6.2. priežiūros tikslais patekti į visas reikiamas tikrinamų subjektų patalpas ir teritoriją;

6.3. reikalauti, kad subjektai pateiktų visą reikalingą informaciją (dokumentus, vaizdo, garso įrašus ir kt.), susijusią su veiklos auditais, įgyvendinimo patikrinimais, bandymais ir tyrimais;

6.4. raštu, fotografavimo, elektronine arba kita forma fiksuoti tikrinamą veiką, tvarką arba įrangą, jei tai neprieštarauja kitiems teisės aktams.

**IV SKYRIUS**

**DARBUOTOJO ATSAKOMYBĖ**

7. Vyriausiasis specialistas už jam priskirtų pareigų ir funkcijų nevykdymą arba netinkamą vykdymą atsako Lietuvos Respublikos ir Įstaigos vidaus teisės aktų nustatyta tvarka.

*Susipažinau ir įsipareigoju juos vykdyti*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(vardas, pavardė, parašas, data)*